রোজভ্যালি তদন্তে জালে দুই হেভিওয়েট। সিবিআইয়ের দাবি, তাদের স্ক্যানারে রয়েছেন আরও কয়েকজন প্রভাবশালী। সুদীপ-তাপসকে জেরা করে এবার তাঁদের নাগাল পেতে চায় সিবিআই। চারদিনে গ্রেফতার দুই সাংসদ। সুদীপ বন্দ্যোপাধ্যায় এবং তাপস পাল। ঝড়ের গতিতে এগোচ্ছে রোজভ্যালি তদন্ত। প্রশ্ন একটাই, এবার CBI RADAR-এ কোন প্রভাবশালী?
 ওয়েব ডেস্ক: রোজভ্যালি তদন্তে জালে দুই হেভিওয়েট। সিবিআইয়ের দাবি, তাদের স্ক্যানারে রয়েছেন আরও কয়েকজন প্রভাবশালী। সুদীপ-তাপসকে জেরা করে এবার তাঁদের নাগাল পেতে চায় সিবিআই। চারদিনে গ্রেফতার দুই সাংসদ। সুদীপ বন্দ্যোপাধ্যায় এবং তাপস পাল। ঝড়ের গতিতে এগোচ্ছে রোজভ্যালি তদন্ত। প্রশ্ন একটাই, এবার CBI RADAR-এ কোন প্রভাবশালী? গত দেড় বছরের তদন্তে রোজভ্যালি কাণ্ডে একের পর এক প্রভাবশালীর নাম উঠে এসেছে। তাই আটঘাঁট বেধে এগোতে চায় সিবিআই। কেন্দ্রীয় গোয়েন্দা সংস্থার দাবি, কার্যত রোজভ্যালি কর্ণধার গৌতম কুণ্ডুর মেন্টর ছিলেন সুদীপ বন্দ্যোপাধ্যায়। তাই তাঁদের প্রথম লক্ষ্য,সুদীপকে আরও জিজ্ঞাসাবাদ। কীভাবে গৌতম কুণ্ডুর সঙ্গে সুদীপের আলাপ হয়, সেই লিঙ্কের খোঁজে গোয়েন্দারা। CBI-এর মতে, রোজভ্যালিকে সুবিধা পাইয়ে দিতে একাধিক প্রভাবশালী ব্যক্তির সঙ্গে যোগাযোগ করেন সুদীপ। সুদীপকে জিজ্ঞাসাবাদ করে সেই চেনের হদিশ পেতে চায় CBI। শুধু সেই প্রভাবশালীদের সনাক্ত করাই নয়, এক্ষেত্রে কী আর্থিক লেনদেন হয়, তারও খোঁজ চান গোয়েন্দারা সুদীপ বন্দ্যোপাধ্যায়-তাপস পালকে মুখোমুখি বসিয়ে জিজ্ঞাসাবাদ করতে চান গোয়েন্দারা। হেভিওয়েট সাংসদের বয়ান খতিয়ে দেখতে চায় CBI। গোয়েন্দাদের মতে, মুখোমুখি বসিয়ে জিজ্ঞাসাবাদে কিছু তথ্য উঠে আসতে পারে। গত দেড় বছরে তদন্তে একাধিক প্রভাবশালীর নাম উঠে এসেছে। সুদীপ-তাপসের মাধ্যমে তাঁরা রোজভ্যালির সঙ্গে যুক্ত হন কিনা, তা খতিয়ে দেখতে চায় CBI। সূত্রে খবর, তদন্তে ইতিমধ্যেই ছজন প্রভাবশালীর নাম উঠে এসেছে। তাদের মধ্যে দুজন অত্যন্ত প্রভাবশালী। ওই দুজনকে খুব তাড়াতাড়ি তলব করতে চলেছে কেন্দ্রীয় গোয়েন্দা সংস্থা। CBI-এর দাবি, রোজভ্যালির বহু কর্মী-আধিকারিককে জেরা করে সুদীপ ও তাপসের নাম উঠে আসে। তাঁদের বয়ান রেকর্ড করতে চান গোয়েন্দারা। প্রয়োজনের সুদীপ-তাপসকে সেই সব কর্মী ও আধিকারিকদের  মুখোমুখি বসিয়ে জেরার পরিকল্পনাও আছে CBI-এর।